31994D0672
L 266/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 10 октомври 1994 година
относно общата позиция, определена на основание член J.2 от Договора за Европейския съюз и относно ограничаването на икономическите и финансови отношения с части от територията на Република Босна и Херцеговина, намиращи се под контрола на босненско-сръбските сили
(94/672/ОВППС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член J.2 от него,
като взе предвид Резолюция 942 (1994), приета на 23 септември 1994 г. от Съвета за сигурност на Организацията на обединените нации,
РЕШИ:
Член 1
Икономическите и финансови отношения с частите от територията на Република Босна и Херцеговина, намиращи се под контрола на босненско-сръбските сили, ще бъдат ограничени съгласно съответните разпоредби на Резолюция 942 (1994), приета на 23 септември 1994 г. от Съвета за сигурност на Организацията на обединените нации.
Член 2
Настоящото решение се публикува в Официален вестник.
Съставено в Люксембург на 10 октомври 1994 година.